آتموسفرین یئر کوره‌سین‌ده اینسانین حیاتی و فعالیّتی اۆچون اهمیتی چوْخ بؤیوک‌دور. اگر یئرده آتموسفر اوْلماسا ایدی، جانلی عالم اوْلمازدی. آتموسفرین ترکیبینه داخیل اوْلان قازلاردان بیری اوکسیژن جانلی عالمین نفس آلماسینا و یانما پروسسینه کؤمک ادیر. کربون قازی ایسه بیتکیلرین، یارپاقلارین یئیجکلانماسی اۆچون ایستیفاده اوْلونور و بیتکیلر طرفیندن آتموسفره اوکسیژن بوراخیلیر. آتموسفرین اساس قازی آزوت پروتئین و آزوت‌لو بیرلشمه‌لرین ترکیبینه داخیل اوْلوب یئرده حیاتین اینکیشافی ایله سیخ علاقه داردیر. آتموسفر آزوتون، اوکسیژنین، آرقونون، نونون و باشقا قازلارین صنایع اۆصولو ایله آلینماسین‌دا توکنمز رول اوْیناییر. آتموسفر، گوندوزلر یئرین گونش شوالاری طرفیندن حدسیز قیزماسینین، گجه‌لر ایسه حدسیز سویوماسینین قارشی‌سینی آلیر، عئینی زامان‌دا جانلی اوْرقانیزملری گونشین اۇلترابنؤوشیی و کوسمیک شوالارین‌دان قورویور. آتموسفرین یوخاری قاتلاری قیسا دالغالاری قایتاردیغینا گؤره اۇزاق مسافه‌لرله رادیو رابطه‌سی یاراتماق‌دا اساس رول اوْیناییر.